บาทเปิด 31.48  บาทต่อดอลลาร์แนวโน้มอ่อนค่า
เงินบาทเปิดตลาด 31.48  บาทต่อดอลลาร์แนวโน้มอ่อนค่า หลังดอลล์แข็งรับประธานเฟดส่งสัญญาณขึ้นดอกเบี้ย 4 ครั้งปีนี้
28 ก.พ. 2561

เงินบาทเปิดตลาด 31.48  บาทต่อดอลลาร์แนวโน้มอ่อนค่า หลังดอลล์แข็งรับประธานเฟดส่งสัญญาณขึ้นดอกเบี้ย 4 ครั้งปีนี้นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.48 บาท/ดอลลาร์ อ่อนค่าจากเย็นวานนี้ที่ระดับ 31.35 บาท/ดอลลาร์ เนื่องจากดอลลาร์แข็งค่าเมื่อเทียบกับสกุลเงินหลัก ภายหลังตลาดรับฟังถ้อยแถลงทิศทางนโยบายการเงินครึ่งปีของประธานธนาคารกลางสหรัฐ (เฟด) คนใหม่ต่อสภาคองเกรสที่ส่งสัญญาณการปรับขึ้นอัตราดอกเบี้ยมากกว่าที่ตลาดคาดการณ์ไว้ ทำให้มีแรงซื้อดอลลาร์กลับเข้ามา"บาทอ่อนค่าจากเย็นวานนี้ หลังถ้อยแถลงครั้งแรกของประธานเฟดคนใหม่ส่งสัญญาณว่าเศรษฐกิจของสหรัฐฯ มีความแข็งแกร่งดีอาจมีการปรับขึ้นดอกเบี้ยในปีนี้ได้ถึง 4 ครั้ง จากเดิมที่คาดการณ์ไว้ 2-3 ครั้ง ทำให้มีแรงซื้อดอลลาร์กลับเข้ามา" นักบริหารเงิน กล่าวนักบริหารเงิน คาดวันนี้เงินบาทเคลื่อนไหวในกรอบ 31.40-31.55 บาท/ดอลลาร์